Publication: Magyar Közlöny
Issue: MK-2008-83 (Year: 2008, Number: 83)
Era: 2004-2010
Section: a 17/2008. (VI. 3.) KvVM rendelethez
Paragraph Index: 152

2. Természetvédelmi stratégiák – A természeti értékek megõrzését szolgáló nagyvadgazdálkodás. Az idegenhonos vadfajok (dámszarvas, muflon) kiszorítása a területrõl. A nagytestû növényevõ vadfajok populációinak olyan szinten tartása, ami a dolomit gyepek megõrzésével összhangban van, és az erdõk természetes felújulását lehetõvé teszi. – A vadgazdálkodási célú beavatkozások hatásainak folyamatos figyelemmel kísérése, és a tapasztalatok alapján a beavatkozások szükség szerinti megváltoztatása. – Az Európa diplomás terület státusznak és az ehhez kapcsolódó ajánlásoknak, valamint a területet érintõ LIFE pályázatban foglalt kötelezettségeknek megfelelõ természetvédelmi kezelés feltételeinek biztosítása. – Az idegenhonos fafajú erdõállományok átalakításával a termõhelynek megfelelõ természetes, természetközeli társulások kialakítása. – A feketefenyves állományok megbontásával az õshonos lombos fafajok betelepülésének elõsegítése. – Az akácosok õshonos állománnyá történõ átalakításának elõsegítése. 2008/83. szám – Az élõhely-rekonstrukciós munkák hatásainak folyamatos figyelemmel kísérése és szükség esetén a beavatkozások módosítása. – A területre érkezõ látogatók és a környezõ települések lakossága számára megfelelõ ismeretterjesztés nyújtása. – A védett, nem erdõ mûvelési ágú területek („C” kezelési övezet) tulajdonjogi helyzetének olyan módon történõ rendezése és ezeken a területeken olyan gazdálkodás folytatása, ami a szomszédos fokozottan védett területek védelmét megfelelõen biztosítja. E területek beerdõsítésének elõsegítése és lehetõség szerint a terület természetvédelmi kezeléséért felelõs szerv (a továbbiakban: igazgatóság) vagyonkezelésébe vétele. – A pilisi len populációinak folyamatos nyomon követése, és ennek adatai alapján szükség esetén aktív természetvédelmi kezelési tevékenység végzése a faj megõrzése érdekében. – A természetközeli élõhely-együttesekben az emberi beavatkozásból származó bolygatások minimálisra csökkentése. – A behurcolt és agresszíven terjedõ gyomnövények visszaszorítása aktív természetvédelmi kezeléssel. – Az „A” kezelési övezet látogatottságának és a területen folyó kutatásoknak a szabályozása oly módon, hogy a legérzékenyebb élõhelyek védelme, zavartalansága biztosított legyen. – A természetvédelmi célú különleges rendeltetésû vadászterület státus fenntartása a területen.

Source: https://magyarkozlony.hu/hivatalos-lapok/ba90e3fd30e25966f871c62c0a622fa9f4018537/dokumentumok/1431d0e33e5073aad062acd55b0c7e17e8b8743d/letoltes